ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670013751
ขอความอนุเคราะห์จัดสรรเงินค่าใช้จ่ายสำหรับเช่าที่จอดรถ (เก็บของเก่า) เดือนละ 500 บาท (ห้าร้อยบาทถ้วน) ให้แก่ผู้ร้อง (รายละเอียดข้อมูลส่วนตัวของผู้ร้อง อยู่ในไทม์ไลน์) จุดสังเกตบ้านตามที่อยู่ปัจจุบันของผู้ร้องอยู่ห่างโรงพยาบาลลาดกระบัง ระยะทางประมาณ 2 กิโลเมตร บ้านผู้ร้องจะอยู่ประมาณกลางซอยฉลองกรุง 27 ซึ่งจะมีต้นไทรที่ตัดแล้วและยังมีศาลพระภูมิอันใหญ่อยู่กลางซอยด้วย ซึ่งปัจจุบันอาศัยอยู่ด้วยกัน 2 คน คือ ผู้ร้อง และบุตรชาย ประกอบอาชีพพนักงานโรงงาน(ไม่ทราบรายได้ของบุตร) โดยผู้ร้องจะเก็บของเก่าขาย วันละประมาณ 30 บาท (สามสิบบาทถ้วน) ซึ่งบางวันก็ไม่มีรายได้ ผู้ร้องมีรายได้จากเบี้ยยังชีพผู้สูงอายุเดือนละ 600 บาท (หกร้อยบาทถ้วน) ผู้ร้องมีภาระค่าใช้จ่าย เช่น ค่าเช่าที่จอดรถ เดือนละ 500 บาท(ห้าร้อยบาทถ้วน) ค่าอาหารวันละ 120 บาท(หนึ่งร้อยยี่สิบบาทถ้วน) ค่าเดินทางเพื่อไปรับการรักษาที่โรงพยาบาลลาดกระบัง ประมาณเดือนละ 500 บาท(ห้าร้อยบาทถ้วน) และค่ารักษาพยาบาลประมาณเดือนละ 400 บาท (สี่ร้อยบาทถ้วน) เนื่องจากผู้ร้องมีฐานะยากจน มีรายได้ไม่เพียงพอต่อภาระค่าใช้จ่ายดังกล่าว ส่งผลให้ผู้ร้องได้รับความเดือดร้อนเป็นอย่างมาก เพราะไม่มีเงินจ่ายชำระค่าเช่าที่จอดรถ และเคยนำรถไปจอดที่อื่น โดยไม่มีคนเฝ้าแล้วทำให้ของเก่าที่อยู่ในรถของผู้ร้องหาย ผู้ร้องจึงขอความอนุเคราะห์จากหน่วยงานที่เกี่ยวข้องช่วยจัดสรรเงินค่าใช้จ่ายสำหรับเช่าที่จอดรถ (เก็บของเก่า) เดือนละ 500 บาท (ห้าร้อยบาทถ้วน) ให้แก่ผู้ร้อง เพื่อบรรเทาความเดือดร้อนต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata